Vałénsia

Vałénsia, in vałénsian València /va'łεnsia/, in castiłian Valencia /ba'lenθia/, ła xe ła terzoa sità de ła Spagna par nùmaro de abitanti, dopo Madrid e Barsełóna. Ła xe el cavoliogo de ła Comunità Vałensiana e un inportante porto del Mar Mediteràneo, Ła popołasion de ła sità ła xe de 807 396 abitanti (2006); l'àrea metropułitana ła ga 1 664 560 persóne in 1 407 km², co na densità de 1 182 ab./km². El nome I Romani, che i ga fondà ła sità inte el II sècol a.C., i ła ga ciamada Valentia edetanotum, che el vołe dir "sità forte dei Edetani", na tribù ibèrega insediada inte ła xona. Sóto i Mori ła jera famóxa cofà Balansiya, par dopo canbiar incóra nome in Vałénsia. Atualménte łe vien ofisialménte riconosédta ła dópia denominazison biłéngue València/Valencia, che ła val anca par ła provinsia omònema. Cołoquialméntein vałensian ła xe ciamada anca Cap i Casal, osìa "Cavedal" Economìa Vałénsia ła ga godést de na forte cresésta econòmega inte i ùltimi diéxe ani, dovésta in gran part a turismo e costrusion. Comunque, sti model de sviłupo el ga portà a ła costrusion de tanti edifisi su àree rurałi. Ła so inportansa econòmega e ła so popołasion pitost alta ła fa de Vałénsia l'ùnega sità de ła Spagna che ła sìa bóna de spacar ła bipołarità Barcełona-Madrid Ła xe famóxa anca par łe só inportanti fiere comerciałi de caràtare internasional, cofà ła Fiera del Mobiłe, o de ła Màchina. In pi, ła só poxision giogràfega e łe só infrastuture inte el séntro del Mediteràneo łe fa de Vałénsia na sità ideal onde investir e crear inpréxe, cofà che el demóstra l'anuario econòmego European Cities Monitor 2006. Sport Ła sità ła ga ospità inte el 2007 la 32a Copa America de Vea. Par sta raxon ha ga subìo piasè laóri de ristruturasion e modernixasion. Cuxina Le qua che la avù origine la vera e propria "paella" (se lede paeja). I posti meio par saiarla iè sul longomar dea "Malvarossa" o de "Las Arenas". A Valencia esiste anca na roba da bever tipica che se ciama "orchata", che le fata strinzando le parti sucose dei papiri ("chufas"). De soito tutti i beve la orchata co dei dolz locai che i se ciama "fartons" che ià na clasica forma slongada. Evołusion demogràfega Altri projeti Wikimedia Commons el detien imàjini o altri file so Vałénsia el detien schemi gràfeghi so Linganbi foresti (CA, ES) Sito ufisałevalencia.es. ValenciaTreccani.it – Enciclopedie on line, Istituto de ła Ençiclopedia Italiana. Marina Emiliani, VALENCIA, in Ençiclopedia Italiana, Istituto de ła Ençiclopedia Italiana, 1937. Valencia, in Disionàrio de istòria, Istituto de ła Ençiclopedia Italiana, 2010. Valencia (città della Spagna)sapere.it, De Agostini. (EN) ValenciaEnçiclopedia Britannica, Encyclopædia Britannica, Inc. (EN) Opere riguardanti VałénsiaOpen Library, Internet Archive.